‘ডাবল ডাক’ ধাওয়ানকে নিয়ে সংশয়ে টিম ম্যানেজমেন্ট - Kolkata24x7 | Read Latest Bengali News, Breaking News in Bangla from West Bengal's Leading online Newspaper
Home খেলা ক্রিকেট ‘ডাবল ডাক’ ধাওয়ানকে নিয়ে সংশয়ে টিম ম্যানেজমেন্ট
‘ডাবল ডাক’ ধাওয়ানকে নিয়ে সংশয়ে টিম ম্যানেজমেন্ট
বার্মিংহ্যাম: জো রুটদের বিরুদ্ধে টেস্ট সিরিজ শুরুর আগে একাদশ নিয়ে সংশয়ে ভারতীয় থিঙ্কট্যাঙ্ক৷ ১ অগস্ট থেকে এজবাস্টনে শুরু হতে চলা সিরিজের প্রথম টেস্টে অনিশ্চিত এসেক্সের বিরুদ্ধে একমাত্র প্র্যাকটিস ম্যাচে ‘ডাবল ডাক’ করা শিখর ধাওয়ান৷ বাঁ-হাতি ওপেনারের বিরুদ্ধে মুরলী বিজয়ের সঙ্গে বার্মিংহ্যামে ভারতীয় ইনিংসের সূচনা করতে পারেন লোকেশ রাহুল৷
আরও পড়ুন: ইংল্যান্ডের মাটিতে ভাংড়া কোহলির, ভাইরাল ভিডিও
চেমসফোর্ডে এসেক্সের বিরুদ্ধে তিনদিনের ম্যাচে দু’ ইনিংসেই খাতা খুলতে ব্যর্থ ধাওয়ান৷ রান পাননি চেতেশ্বর পূজারাও৷ তবে প্রথম টেস্ট থেকে পূজারার বাদ দেওয়ার সাহস দেখাবে না কোহিল অ্যান্ড কোং৷ তাঁর প্রিয় জায়গা তিন নম্বরেই সম্ভবত এজবাস্টনে নামবেন পূজারা৷ তবে আইপিএলে সুযোগ না-পাওয়া সৌরাষ্ট্রের রানমেশিন দু’মাস ধরে ইংল্যান্ডে কাউন্টি খেললেও মোটেই ছন্দে নেই টিম ইন্ডিয়ার টেস্ট টিমে নম্বর তিন ব্যাটসম্যান৷
ইয়র্কশায়ারের হয়ে ছ’টি কাউন্টি চ্যাম্পিয়নশিপ ম্যাচে পূজারার ব্যাটিং গড় মাত্র ১৪.৩৩৷ তার পর চেমসফোর্ডে এসেক্সের বিরুদ্ধে ভারতীয় দলের জার্সতে প্র্যাকটিস ম্যাচেও ব্যর্থ পূজারা৷ দু’ ইনিংসে তাঁর সংগ্রহ মাত্র ২৪ রান৷ তবে এখনই পূজারার উপর আস্থা হারাছে না টিম ম্যানেজমেন্ট৷ প্রথম টেস্টে তাঁকে ছাড়া মাঠে নামার কথা ভাবচ্ছে না টিম কোহলি৷ তবে ধাওয়ানের পরিবর্ত হিসেবে রাহুলকে খেলাতে চায় থিঙ্কট্যাঙ্ক৷ কারণ ইংল্যান্ডের মাটিতে টেস্টে ধাওয়ানের অতীত রেকর্ডও ভালো নয়৷ ২০১৪ ভারতের ইংল্যান্ড সফরে তিন টেস্টের সিরিজ মাত্র ১২২ রান করেছিলেন ধাওয়ান৷
আরও পড়ুন: ৩৫ বলে সেঞ্চুরি কিউয়ি তারকার
ধাওয়ান, পুজারা, রাহানেরা প্র্যাকটিস ম্যাচে চূড়ান্ত ব্যর্থ হলেও রান পেয়েছেন মুরলী বিজয়, বিরাট কোহলি, লোকেশ রাহুল, দীনেশ কার্তিক ও হার্দিক পান্ডিয়া৷ তিনদিনের ওয়ার্ম-আপ ম্যাচ ড্র হলেও ভারতীয় ব্যাটসম্যানদের কঠিন পরীক্ষায় ফেলে এসেক্সের বোলাররা৷ সুতরাং এজবাস্টনে সিরিজের প্রথম টেস্টে জেমস অ্যান্ডারসন, স্টুয়ার্ট ব্রডদের বিরুদ্ধে রান করাটা কঠিন চ্যালেঞ্জ ভারতীয় ব্যাটসম্যানদের৷
ভারতীয় বোলারদের মধ্যে সফল উমেশ যাদব ও ইশান্ত শর্মা৷ এছাড়া আর কোনও বোলার দাগ কাটতে পারেননি৷ মহম্মদ শামি দীর্ঘদিন মাঠের বাইরে থাকা প্র্যাকটিস ম্যাচে ২১ ওভার হাত ঘুরিয়েও কোনও উইকেট নিতে ব্যর্থ৷ ইয়ো-ইয়ো টেস্টে পাস করতে না-পারায় গত মাসে আফগানিস্তানের বিরুদ্ধে সিরিজের একমাত্র টেস্টে দলে সুযোগ হয়নি শামির৷ ইংল্যান্ডের মাটিতে ভারতের রেকর্ডও খুব একটা ভালো নয়৷ আর এজবাস্টনে সম্প্রতি ইংল্যান্ডের রেকর্ড ঈর্ষণীয়৷ বার্মিংহ্যামে টানা আটটি টেস্ট জিতে বুধবার ভারতের বিরুদ্ধে খেলতে নামছে রুটবাহিনী৷
আরও পড়ুন: সঠিক কম্বিনেশনের হদিশ পেলেও দুশ্চিন্তা থেকেই গেল কোহলির
Previous articleরোনাল্ডোর পরিবর্ত খুঁজে দিল রিয়াল সমর্থকরা
Next articleকল সেন্টারে কাজ করেন? তাহলে কিন্তু বিপদের মুখে আপনার চাকরি